( 165 ) 



74 



Guy y comte de Flandre et marquis de Namur; Robert, comte de 

 Nevers; et Jean, élu de Metz, reconnaissent avoir reçu de 

 différents marchands de Florence la somme de 1,000 liv. tour- 

 nois, tant en deniei^s qu'en chevaux et autres marchandises, 

 laquelle somme ils promettent de rembourser à la foire de 

 Provins Saint- Ayoul. 



5 avril 1280 (n. s.). 



Nous Guis, cuens de Flandre et marchis de Namur, Robers 

 cuens de Nevers, sire de Bethune et de Tenremonde, et Jehans 

 par le grâce de Dlu eslius de Mez, fil au devant dit conte de 

 Flandre, faisons savoir ke nous avons rechiut de nos chiers 

 amis Oldebrant Lapo, Brunet frères, Gerart Compaigne, Henri 

 Millac et leur compaignons, marcheans de Florenche, en 

 deniers contans, en chevaus et en autres marcheandises, des- 

 queles il ont finet pour nous juskes a le summc de mil livres 

 de torn. et bien nous en tenons asols et apaiet. Lesquels 

 deniers nous prometons apaier, et cascuns pour le tout, as 

 devant dis marcheans ou a lun de aus ou a leur certain mes- 

 sage ki ces letres aporteroil, dedens le foire de Provins a le 

 Saint Aioul prochaine ke nous atendons, et se lidit Oldebrant 

 Lapo, Brunet frère, Gerart Compaigne, Henris Millac et leur 

 compaignon marcheans de Florenche pour defaute de nostre 

 paiement au termine devant nommei avoient coust ne damage, 

 nous leur prometons aussi a rendre avoec le dette devant dite, 

 sans le dette amenrir, et acroire sour leur plain dit ou sour le 

 dit de lun de eaus sans autre provance faire. Et a che ferme- 

 ment tenir et entirement acomplir, obligons nous, et cascuns 

 pour le tout, nous, nos successeurs et nos biens meubles et 

 non meubles, ou ke il soient ne u ke on les puist trover, sans 

 aler encontre, paisivlement en bone foi, et renuncons expres- 

 sément a toutes exceptions de droit et de fait, a tous privilèges 



